CELEX: 32005R1335
Language: da
Date: 2005-08-12 00:00:00
Title: Kommissionens forordning (EF) nr. 1335/2005 af 12. august 2005 om ændring af forordning (EF) nr. 2076/2002 og beslutning 2002/928/EF, 2004/129/EF, 2004/140/EF, 2004/247/EF og 2005/303/EF for så vidt angår den periode, der er angivet i artikel 8, stk. 2, i Rådets direktiv 91/414/EØF, og fortsat anvendelse af visse stoffer, der ikke er optaget i bilag I til direktiv 91/414/EØF   (EØS-relevant tekst)

13.8.2005   
            
            
               DA
            
            
               Den Europæiske Unions Tidende
            
            
               L 211/6
            
         KOMMISSIONENS FORORDNING (EF) Nr. 1335/2005
   af 12. august 2005
   om ændring af forordning (EF) nr. 2076/2002 og beslutning 2002/928/EF, 2004/129/EF, 2004/140/EF, 2004/247/EF og 2005/303/EF for så vidt angår den periode, der er angivet i artikel 8, stk. 2, i Rådets direktiv 91/414/EØF, og fortsat anvendelse af visse stoffer, der ikke er optaget i bilag I til direktiv 91/414/EØF
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 8, stk. 2, tredje og fjerde afsnit, og
   ud fra følgende betragtninger:
   
               (1)
            
            
               Ifølge artikel 8, stk. 2, i direktiv 91/414/EØF kan en medlemsstat i en periode på 12 år fra datoen for meddelelsen af direktivet tillade markedsføring af plantebeskyttelsesmidler, som indeholder aktive stoffer, der ikke er angivet i bilag I, og som allerede var på markedet to år efter meddelelsesdatoen, medmindre der er truffet beslutning om ikke at optage det pågældende stof i bilag I.
            
         
               (2)
            
            
               I Kommissionens forordning (EØF) nr. 3600/92 (2) og (EF) nr. 451/2000 (3) er der fastsat nærmere bestemmelser for iværksættelsen af første og anden fase af det arbejdsprogram, der er omhandlet i artikel 8, stk. 2, i ovennævnte direktiv. Dette program er stadig i gang, og det har endnu ikke været muligt at afslutte beslutningstagningen for en række aktive stoffers vedkommende.
            
         
               (3)
            
            
               Af de 90 aktive stoffer, der er omfattet af første fase af ovennævnte arbejdsprogram, har 67 været genstand for et direktiv eller en beslutning. Der er således 23 aktive stoffer tilbage, som fortsat er under behandling. Af de 53 aktive stoffer, der er omfattet af anden fase af ovennævnte arbejdsprogram, har ét stof været genstand for en beslutning. Der er således 52 aktive stoffer tilbage, som fortsat er under behandling. I første faste af arbejdsprogrammet var det Kommissionen, der tilrettelagde peer review-evalueringen, efter at den rapporterende medlemsstat havde forelagt udkastet til vurderingsrapport. Denne peer review-runde er nu afsluttet, og der udarbejdes i øjeblikket beslutninger eller direktiver om de sidste stoffer. I anden fase ligger ansvaret for peer review-evalueringen hos Den Europæiske Fødevaresikkerhedsautoritet (EFSA), der fra forelæggelsen af udkastet til vurderingsrapport har et år til at afgive udtalelse til Kommissionen. Da forelæggelsesdatoerne er en del af de aftaler, der er indgået mellem Kommissionen og EFSA, er det muligt at anslå, hvornår den sidste udtalelse vil foreligge. Til dato har Kommissionen modtaget tre udtalelser, og den sidste udtalelse forventes at foreligge ved udgangen af 2005. Der bør derfor afsættes mere tid til vurderingen af stofferne i anden fase end til dem, der er omfattet af første fase, og som allerede har været igennem denne del af forløbet.
            
         
               (4)
            
            
               I Kommissionens rapport af 26. juli 2001 (4) er der gjort rede for, hvorfor der ikke er sket så store fremskridt som oprindelig planlagt. Hovedårsagen til forsinkelsen var en langsom start, der skyldes udpegningen og prioriteringen af stofferne, at de nødvendige ressourcer skulle tilvejebringes, og at der skulle fastlægges mere detaljerede procedurer for evaluering og beslutningstagning. På grundlag af konklusionerne i denne rapport blev fristen for de stoffer, som stadig var under vurdering, forlænget ved Kommissionens forordning (EF) nr. 2076/2002 (5). Siden da har Kommissionen og medlemsstaterne arbejdet aktivt på at forbedre procedurerne for vurdering af aktive stoffer, og den betragtelige stigning i antallet af beslutninger i de seneste år viser, at lærestadiet kan anses for overstået. Fødevaresikkerhedsautoriteten, der har et ansvar i anden fase af vurderingsprogrammet, er også på vej ind i en mere aktiv arbejdsfase, og dens første udtalelser er nu afgivet. Nogle af de i rapporten fra 2001 påpegede vanskeligheder gør sig dog stadig gældende. Det er f.eks. fortsat nødvendigt at udnytte de begrænsede ressourcer bedst muligt ved passende former for arbejdsdeling og at sikre, at det nuværende årlige antal beslutninger opretholdes. Den langsomme start, visse dossierers tekniske kompleksitet, det forhold, at der skal indhentes udtalelser fra uafhængige videnskabelige kredse, og andre uforudsete faktorer har i en række tilfælde optaget for stor en del af den tid, der var afsat også til beslutningstagningen og gennemførelsesforanstaltningerne.
            
         
               (5)
            
            
               Det er hensigten, at samtlige de stoffer, der er omfattet af første og anden fase i ovennævnte vurderingsprogram, skal gøres til genstand for en særlig retsakt, der vedtages hhv. inden den 31. december 2005 (for første fase) og inden den 30. september 2006 (for anden fase). Der skal dog afsættes en vis tid til disse retsakters ikrafttrædelse, således at medlemsstaterne og de berørte parter kan forberede sig på at opfylde de nye krav.
            
         
               (6)
            
            
               Af disse grunde bør overgangsperioden for første fase forlænges med et år og for anden fase med 21 måneder.
            
         
               (7)
            
            
               I henhold til forordning (EF) nr. 2076/2002 og Kommissionens beslutning 2002/928/EF af 26. november 2002 om afvisning af at optage benomyl i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktive stof (6), 2004/129/EF af 30. januar 2004 om ikke-optagelse af visse aktive stoffer i bilag I til Rådets direktiv 91/414/EØF og om tilbagetrækning af godkendelser af plantebeskyttelsesmidler, der indeholder disse stoffer (7), 2004/140/EF af 11. februar 2004 om afvisning af at optage fenthion i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktive stof (8), 2004/247/EF af 10. marts 2004 om afvisning af at optage simazin i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktive stof (9) og 2005/303/EF af 31. marts 2005 om ikke-optagelse af tjæresyre, dichlorophen, imazamethabenz, kasugamycin og polyoxin i bilag I til Rådets direktiv 91/414/EØF og om tilbagetrækning af godkendelser af plantebeskyttelsesmidler, der indeholder disse stoffer (10), optages visse aktive stoffer ikke i bilag I til direktiv 91/414/EØF, og medlemsstaterne skal trække godkendelser af plantebeskyttelsesmidler, der indeholder disse stoffer, tilbage. I ovennævnte retsakter indrømmes der undtagelser vedrørende fortsat anvendelse af nogle af stofferne i en begrænset tidsperiode, mens der udvikles alternativer.
            
         
               (8)
            
            
               Medlemsstaterne har fremlagt nye beviser for, at stofferne fortsat er nødvendige til væsentlige anvendelsesformål. Disse oplysninger er blevet vurderet af Kommissionen i samarbejde med eksperter fra medlemsstaterne.
            
         
               (9)
            
            
               Der bør kun indrømmes undtagelser i tilfælde, hvor det forekommer berettiget og risikofrit, og udelukkende i forbindelse med skadegørere, som der ikke findes effektive alternativer til bekæmpelse af.
            
         
               (10)
            
            
               Forordning (EF) nr. 2076/2002 og beslutning 2002/928/EF, 2004/129/EF, 2004/140/EF, 2004/247/EF og 2005/303/EF bør derfor ændres i overensstemmelse hermed.
            
         
               (11)
            
            
               De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   I forordning (EF) nr. 2076/2002 foretages følgende ændringer:
   
               1)
            
            
               Artikel 1 affattes således:
               »Den periode på 12 år, der er nævnt i artikel 8, stk. 2, i direktiv 91/414/EØF, forlænges til den 31. december 2006 for aktive stoffer, der vurderes under forordning (EØF) nr. 3600/92, til den 30. september 2007 for aktive stoffer, der vurderes for anden fase under forordning (EF) nr. 451/2000, samt til den 31. december 2008 for aktive stoffer, som vurderes under forordning (EF) nr. 1490/2002, medmindre der inden den relevante dato er truffet eller træffes en beslutning om at optage eller ikke at optage det pågældende aktive stof i bilag I til direktiv 91/414/EØF. I disse perioder kan medlemsstaterne fortsat give tilladelse eller fornyet tilladelse til markedsføring af plantebeskyttelsesmidler, der indeholder de pågældende aktive stoffer, jf. artikel 8, stk. 2, i direktiv 91/414/EØF.«
            
         
               2)
            
            
               Bilag II ændres i overensstemmelse med del I i bilaget til denne forordning.
            
         Artikel 2
   Bilaget til beslutning 2002/928/EF ændres i overensstemmelse med del II i bilaget til denne forordning.
   Artikel 3
   Bilaget til beslutning 2004/129/EF ændres i overensstemmelse med del III i bilaget til denne forordning.
   Artikel 4
   Bilaget til beslutning 2004/140/EF ændres i overensstemmelse med del IV i bilaget til denne forordning.
   Artikel 5
   Bilaget til beslutning 2004/247/EF ændres i overensstemmelse med del V i bilaget til denne forordning.
   Artikel 6
   Bilaget til beslutning 2005/303/EF ændres i overensstemmelse med del VI i bilaget til denne forordning
   Artikel 7
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. august 2005.
      
         
            På Kommissionens vegne
         
         Markos KYPRIANOU
         
            Medlem af Kommissionen
         
      
   
   
      (1)  EFT L 230 af 19.8.1991, s. 1. Senest ændret ved Europa-Parlamentets og Rådets forordning (EF) nr. 396/2005 (EUT L 70 af 16.3.2005, s. 1).
   
      (2)  EFT L 366 af 15.12.1992, s. 10. Senest ændret ved forordning (EF) nr. 2266/2000 (EFT L 259 af 13.10.2000, s. 27).
   
      (3)  EFT L 55 af 29.2.2000, s. 25. Senest ændret ved forordning (EF) nr. 1044/2003 (EUT L 151 af 19.6.2003, s. 32).
   
      (4)  KOM(2001) 444 endelig.
   
      (5)  EFT L 319 af 23.11.2002, s. 3. Senest ændret ved forordning (EF) nr. 1765/2004 (EUT L 315 af 14.10.2004, s. 26).
   
      (6)  EFT L 322 af 27.11.2002, s. 53. Senest ændret ved forordning (EF) nr. 835/2004 (EUT L 127 af 29.4.2004, s. 43).
   
      (7)  EUT L 37 af 10.2.2004, s. 27. Senest ændret ved forordning (EF) nr. 835/2004.
   
      (8)  EUT L 46 af 17.2.2004, s. 32.
   
      (9)  EUT L 78 af 16.3.2004, s. 50. Senest ændret ved forordning (EF) nr. 835/2004.
   
      (10)  EUT L 97 af 15.4.2005, s. 38.
   
      BILAG
      Del I
      I bilag II til forordning (EF) nr. 2076/2002 foretages følgende ændringer:
      
                  1)
               
               
                  Linjen vedrørende metobromuron affattes således:
                  
                              »Metobromuron
                           
                           
                              Belgien
                           
                           
                              Vårsalat, bønner, kartofler
                           
                        
                              Spanien
                           
                           
                              Kartofler
                           
                        
                              Frankrig
                           
                           
                              Artiskokker, vårsalat
                           
                        
                              Tyskland
                           
                           
                              Vårsalat, bønner, tobak«
                           
                        
            
                  2)
               
               
                  Linjen vedrørende terbufos affattes således:
                  
                              »Terbufos
                           
                           
                              Frankrig
                           
                           
                              Bananer
                           
                        
                              Grækenland
                           
                           
                              Sukkerroer
                           
                        
                              Ungarn
                           
                           
                              Majs, sukkerroer, korn, solsikker, soja«
                           
                        
            
                  3)
               
               
                  Følgende linjer indsættes:
                  
                              »Chlormephos
                           
                           
                              Frankrig
                           
                           
                              Majs, sukkermajs
                           
                        
                              Hexachlorphen
                           
                           
                              Cyprus
                           
                           
                              Tomater, peberfrugter, agurker, græskar, vandmeloner, meloner, prydplanter«
                           
                        
            
                  4)
               
               
                  Linjen vedrørende fenuron udgår.
               
            Del II
      Bilaget til beslutning 2002/928/EF affattes således:
      
         
                     »Kolonne A
                  
                  
                     Kolonne B
                  
                  
                     Kolonne C
                  
               
                     Aktivt stof
                  
                  
                     Medlemsstat
                  
                  
                     Anvendelsesformål
                  
               
                     Benomyl
                  
                  
                     Slovakiet
                  
                  
                     Linser, tobak, sukkerroer, rug, skovplanteskoler«
                  
               
      Del III
      I bilag II til beslutning 2004/129/EF foretages følgende ændringer:
      
                  1)
               
               
                  Linjen vedrørende alkyldimethylbenzylammoniumchlorid affattes således:
                  
                              »Alkyldimethylbenzylammoniumchlorid
                           
                           
                              Belgien
                           
                           
                              Desinficering af udstyr og rum til svampeproduktion
                           
                        
                              Frankrig
                           
                           
                              Desinficering af udstyr og overflader i væksthuse«
                           
                        
            
                  2)
               
               
                  Linjen vedrørende pretilachlor affattes således:
                  
                              »Pretilachlor
                           
                           
                              Frankrig
                           
                           
                              Ris
                           
                        
                              Grækenland
                           
                           
                              Ris
                           
                        
                              Italien
                           
                           
                              Ris«
                           
                        
            Del IV
      I bilaget til beslutning 2004/140/EF indsættes følgende linje:
      
         
                     »Cypern
                  
                  
                     Anvendelse som lokkemiddel i citrusfrugter og oliven«
                  
               
      Del V
      I bilaget til beslutning 2004/247/EF affattes linjen vedrørende Det Forenede Kongerige således:
      
         
                     »Det Forenede Kongerige
                  
                  
                     Bønner, asparges, rabarber, hårdføre prydplanter på planteskoler, jordbær, humle«
                  
               
      Del VI
      I bilaget til beslutning 2005/303/EF foretages følgende ændringer:
      
                  1)
               
               
                  Linjen vedrørende dichlorophen affattes således:
                  
                              »Dichlorophen
                           
                           
                              Frankrig
                           
                           
                              Bekæmpelse af mos på prydplæner og hårde overflader, vinterbehandling af frugttræer
                           
                        
                              Irland
                           
                           
                              Bekæmpelse af mos på prydplæner og golfbaner
                           
                        
                              Det Forenede Kongerige
                           
                           
                              
                                           
                                       
                                       
                                          Levermos og mos på prydplanter
                                       
                                    
                                           
                                       
                                       
                                          Bekæmpelse af svampe og andre plantepatogener på overflader i væksthuse og på planteskoler
                                       
                                    
                                           
                                       
                                       
                                          Bekæmpelse af mos på prydplæner og hårde overflader«
                                       
                                    
                        
            
                  2)
               
               
                  Linjen vedrørende imazamethabenz affattes således:
                  
                              »Imazamethabenz
                           
                           
                              Frankrig
                           
                           
                              Korn, mindre udbredte afgrøder til produktion af frø
                           
                        
                              Grækenland
                           
                           
                              Korn
                           
                        
                              Spanien
                           
                           
                              Korn«